02010X0612(03) — DA — 09.12.2010 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

Regulativ nr. 38 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af tågebaglygter til motordrevne køretøjer og påhængskøretøjer dertil

omfattende al gældende tekst frem til:

Supplement 14 til den oprindelige udgave af regulativet — Ikrafttrædelsesdato: 15. oktober 2008

Korrigendum 1 til supplement 12 — Ikrafttrædelsesdato: 10. marts 2009

INDHOLDSFORTEGNELSE REGULATIV 0. Anvendelsesområde 1. Definitioner 2. Ansøgning om godkendelse 3. Mærkning 4. Godkendelse 5. Almindelige forskrifter 6. Lysstyrke 7. Prøvningsforskrifter 8. Afprøvning for varmebestandighed 9. Lysets farve 10. Produktionens overensstemmelse 11. Sanktioner i tilfælde af produktionens manglende overensstemmelse 12. Endeligt ophør af produktionen 13. Navne og adresser på de tekniske tjenester, som forestår godkendelsesprøvning, og på de administrative myndigheder BILAG Bilag 1 — Meddelelsesformular vedrørende godkendelse, udvidelse, nægtelse eller inddragelse af godkendelse eller endeligt ophør af produktionen for en type togebaglygte til motordrevne køretøjer og påhængskøretøjer dertil i henhold til regulativ nr. 38 Bilag 2 — Udformning af godkendelsesmærket Bilag 3 — Fotometriske målinger Bilag 4 — Mindstekrav for metoder til kontrol af produktionens overensstemmelse Bilag 5 — Mindstekrav til prøveudtagning ved en inspektør

0. ANVENDELSESOMRÅDE

Dette regulativ finder anvendelse på tågebaglygter til køretøjer i klasse L3, L4, L5, L7, M, N, O, and T ( 1 ).

1. DEFINITIONER

I dette regulativ forstås ved:

1.1. »Tågebaglygte«: en lygte, der har til formål at gøre køretøjet mere synligt bagfra ved at afgive et rødt signal med større intensitet end (side)baglygterne.

1.2. De definitioner i regulativ nr. 48 med de ændringer, der er gældende på det tidspunkt, hvor der indgives ansøgning om typegodkendelse, anvendes også for dette regulativ.

1.3. »Forskellige typer tågebaglygter«: lygter, som afviger på væsentlige punkter som: a) fabriks- eller varemærke b) karakteristika ved det optiske system (lysstyrkeniveauer, lysfordelingsvinkler, type glødelampe, lyskildemodul osv.) c) eventuel variabel lysstyrkeregulering. En ændring af en glødelampes farve eller af et filters farve udgør ikke en ændring af typen.

1.4. Henvisninger i dette regulativ til standardglødelamper (étalon) og til regulativ nr. 37 læses som henvisninger til regulativ nr. 37 og de ændringsserier dertil, som er i kraft på tidspunktet for typegodkendelsesansøgningen.

2. ANSØGNING OM GODKENDELSE

2.1. Ansøgning om godkendelse skal indgives af indehaveren af fabriks- eller varemærket eller af dennes behørigt bemyndigede repræsentant. Det skal i ansøgningen angives, om anordningen afgiver en konstant lysstyrke, eller om den afgiver en variabel lysstyrke. Efter ansøgerens valg kan det i ansøgningen specificeres, at anordningen kan monteres på køretøjet med forskellige hældninger for referenceaksen i forhold til køretøjets referenceplaner og jorden, eller at den kan roteres om sin egen referenceakse; disse forskellige monteringsbetingelser angives i meddelelsesformularen.

2.2. For hver type tågebaglygte skal ansøgningen ledsages af: 2.2.1. tilstrækkeligt detaljerede tegninger (tre eksemplarer) til at tågebaglygtens type kan identificeres og med geometrisk angivelse af tågebaglygtens mulige placering(er) på køretøjet; den observationsakse, der ved afprøvning skal tages som referenceakse (horisontalvinkel H = 0°, vertikalvinkel V = 0°); og det punkt, der ved disse prøvninger skal anvendes som referencecentrum 2.2.2. en kort teknisk beskrivelse, hvori, bortset fra lygter med ikke udskiftelig lyskilde, angives: a) den foreskrevne kategori af glødelampe(r); denne glødelampekategori skal være en af dem, som er angivet i regulativ 37 og ændringsserierne dertil, som er i kraft på tidspunktet for typegodkendelsesansøgningen og/eller b) lyskildemodulets identifikationskode c) for en tågebaglygte i kategori F2 en kortfattet beskrivelse af reguleringen af den variable lysstyrke. 2.2.3. to prøveeksemplarer; kan tågebaglygten ikke monteres vilkårligt på køretøjets højre eller venstre side, kan de to indleverede prøveeksemplarer være ens og være bestemt alene til køretøjets højre eller venstre side. For tågebaglygter i kategori F2 skal ansøgningen også ledsages af den variable lysstyrkeregulering eller af en generator, der giver de(t) samme signal(er).

3. MÆRKNING

Prøveeksemplarerne af en tågebaglygte, som indgives til godkendelse, skal være forsynet med:

3.1. ansøgerens fabriks- eller varemærke; Denne mærkning skal være tydelig og må ikke kunne fjernes

3.2. med undtagelse af lygter med ikke udskiftelige lyskilder skal anordningen forsynes med let læselig og ikke sletbar mærkning, der angiver: — den foreskrevne kategori/de foreskrevne kategorier af glødelamper og/eller — den særlige identifikationskode for lyskildemodulet.

3.3. en flade af tilstrækkelig størrelse til godkendelsesmærket og tillægssymboler, som foreskrevet i punkt 4.3 nedenfor; nævnte flade skal vises på de i punkt 2.2.1 ovenfor omhandlede tegninger.

3.4. hvis der er tale om lygter med en elektronisk lyskilderegulering eller variabel lysstyrkeregulering og/eller ikke udskiftelige lyskilder og/eller lyskildemodul(er), skal de være mærket med nominel spænding eller nominelt spændingsområde og nominelt maksimalt wattforbrug.

3.5. hvis der er tale om lygter med lyskildemodul(er), skal lyskildemodulet/modulerne forsynes med: 3.5.1. ansøgerens handels- eller varemærke; dette skal være let læseligt og ikke sletbart. 3.5.2. modulets særlige identifikationskode; denne skal være let læseligt og ikke sletbar. Den særlige identifikationskode skal omfatte begyndelsesbogstaverne »MD« for »MODUL«, efterfulgt af godkendelsesmærket uden den i punkt 4.3.1.1 nedenfor beskrevne cirkel og, hvis der er tale om flere ikke identiske lyskildemoduler, efterfulgt af tillægssymboler eller tegn. Denne særlige identifikationskode skal være angivet i de i punkt 2.2.1 ovenfor omhandlede tegninger. Godkendelsesmærket behøver ikke være det samme som på den lygte, hvor modulet anvendes, men begge mærker skal være fra samme ansøger. 3.5.3. Mærkning med nominel spænding eller nominelt spændingsområde og nominelt maksimalt wattforbrug.

3.6. En elektronisk lyskilderegulering eller en variabel lysstyrkeregulering, der er en del af lygten, men ikke indbygget i lygtehuset, skal være mærket med fabrikantens navn og dens identifikationsnummer.

4. GODKENDELSE

4.1. Godkendelse meddeles, hvis de to prøveeksemplarer af den pågældende type tågebaglygte opfylder forskrifterne i dette regulativ.

4.2. Hver godkendt type tildeles et godkendelsesnummer. En aftalepart må ikke senere tildele samme nummer til en anden type tågebaglygte, der er omfattet af dette regulativ. De to første tal i godkendelsesnummeret angiver den seneste ændringsserie til dette regulativ på godkendelsestidspunktet. Meddelelse om godkendelse eller nægtelse af godkendelse af en type tågebaglygte i henhold til dette regulativ meddeles parterne i aftalen, som anvender dette regulativ, i form af en meddelelsesformular i overensstemmelse med modellen i bilag 1 til dette regulativ vedlagt en tegning fra ansøgeren i et format på højst A4-størrelse (210 × 297 mm) og om muligt i forholdet 1:1.

4.3. Tågebaglygter, som er i overensstemmelse med en efter dette regulativ godkendt type, skal foruden det i punkt 3.1 og 3.2 foreskrevne mærke og andre oplysninger på den i punkt 3.3 ovenfor omhandlede flade være forsynet med: 4.3.1. et internationalt godkendelsesmærke bestående af: 4.3.1.1. en cirkel, der omgiver bogstavet »E« efterfulgt af kendingsnummeret for det land, der har meddelt godkendelsen ( 2 )/ 4.3.1.2. et godkendelsesnummer 4.3.2. et tillægssymbol »F« efterfulgt af tallet »1«, hvis anordningen frembringer en konstant lysstyrke, og tallet »2«, hvis anordningen frembringer en variabel lysstyrke. 4.3.3. de to første cifre i godkendelsesnummeret, som angiver den seneste ændringsserie til dette regulativ, kan placeres i nærheden af tillægssymbolet »F«.

4.4. Det i punkt 4.3.1 og 4.3.2 ovenfor omhandlede mærke og symbol skal være let læseligt og ikke sletbart, også når tågebaglygten er monteret på køretøjet.

4.5. Uafhængige lygter Hvis forskellige typer lygter, der er i overensstemmelse med forskrifterne i flere forskellige regulativer, har samme ydre lygteglas med samme eller forskellig farve, kan der påføres ét enkelt internationalt godkendelsesmærke, bestående af en cirkel, som omslutter bogstavet »E« efterfulgt af kendingsnummeret på den stat, som har meddelt typegodkendelsen, samt et godkendelsesnummer. Dette godkendelsesmærke kan placeres hvor som helst på lygten, forudsat at: 4.5.1. Det er synligt, efter at lygterne er monteret, 4.5.2. Identifikationssymbolet for hver lygte svarende til hvert regulativ, i henhold til hvilket der er meddelt godkendelse, sammen med den tilsvarende ændringsserie, som indeholder de seneste større tekniske ændringer af det pågældende regulativ på tidspunktet for udstedelsen af godkendelsen og, om nødvendigt, den foreskrevne pil, skal være påført. 4.5.3. Komponenterne i et enkelt godkendelsesmærke må ikke være mindre end den mindstestørrelse, som foreskrives for det mindste af de enkelte mærker i det regulativ, i henhold til hvilket godkendelsen er meddelt. 4.5.4. Lygtens hoveddel skal omfatte den flade, der er omhandlet i punkt 3.3 ovenfor, og skal være forsynet med godkendelsesmærket for den eller de faktiske funktioner. 4.5.5. Et eksempel på godkendelsesmærkets sammensætning med ovennævnte tillægssymboler findes i bilag 2, model E, i dette regulativ.

4.6. Hvis to eller flere sammenbyggede, kombinerede eller i hinanden indbyggede lygter indgår i samme enhed, meddeles der kun godkendelse, hvis hver af disse lygter opfylder forskrifterne i dette regulativ eller et andet regulativ. Lygter, der ikke opfylder forskrifterne i et af disse regulativer, må ikke indgå i en sådan enhed af sammenbyggede, kombinerede eller i hinanden indbyggede lygter. 4.6.1. Når sammenbyggede, kombinerede eller i hinanden indbyggede lygter er fundet i overensstemmelse med forskrifterne i flere forskellige regulativer, kan der påføres ét enkelt internationalt godkendelsesmærke, bestående af en cirkel, som omslutter bogstavet »E« efterfulgt af kendingsnummeret på den stat, som har meddelt godkendelsen, samt et godkendelsesnummer og om nødvendigt den foreskrevne pil. Dette godkendelsesmærke kan være placeret et vilkårligt sted på de sammenbyggede, kombinerede eller i hinanden indbyggede lygter, forudsat at: 4.6.1.1. det er synligt, efter at lygterne er monteret 4.6.1.2. ingen lysoverførende del af de sammenbyggede, kombinerede eller i hinanden indbyggede lygter kan fjernes, uden at godkendelsesmærket samtidig fjernes. 4.6.2. Identifikationssymbolet for hver lygte svarende til hvert regulativ, i henhold til hvilket der er meddelt godkendelse, skal, sammen med den tilsvarende ændringsserie, som indeholder de seneste større tekniske ændringer af regulativet på tidspunktet for udstedelsen af godkendelsen, være anbragt: 4.6.2.1. enten på den pågældende lysemitterende overflade 4.6.2.2. eller i en gruppe, på en sådan måde, at hver af de sammenbyggede, kombinerede eller i hinanden indbyggede lygter tydeligt kan identificeres (tre eksempler herpå er givet i bilag 2). 4.6.3. Komponenterne i et enkelt godkendelsesmærke må ikke være mindre end den mindstestørrelse, som for det mindste af de enkelte mærker foreskrives i det regulativ, i henhold til hvilket godkendelsen er udstedt. 4.6.4. Der tildeles et godkendelsesnummer til hver godkendt type. Samme kontraherende part kan ikke tildele samme nummer til en andre typer af sammenbyggede, kombinerede eller i hinanden indbyggede lygter, som omfattes af dette regulativ.

4.7. I bilag 2 til dette regulativ findes eksempler på sammensætning af godkendelsesmærker for en enkeltlygte (fig. 1) og for sammenbyggede, kombinerede eller i hinanden indbyggede lygter (fig. 2) med alle ovennævnte tillægssymboler.

5. ALMINDELIGE FORSKRIFTER

5.1. Hvert eksemplar skal være i overensstemmelse med de nedenfor angivne forskrifter.

5.2. Tågebaglygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.

5.3. Ved lyskildemoduler kontrolleres følgende: 5.3.1. Lyskildemodulet skal være konstrueret således, at: a) hvert lyskildemodul kun kan monteres i den angivne og korrekte position og kun kan fjernes med brug af værktøj b) hvis der anvendes mere end et lyskildemodul i lygtehuset for anordningen, må der i det samme lygtehus ikke kunne byttes om på lyskildemoduler med forskellige egenskaber. 5.3.2. Der må ikke kunne manipuleres med lyskildemodulet/-modulerne. ▼M1 5.3.3. Et lyskildemodul skal være konstrueret således, at det, uanset om der anvendes værktøj, ikke er mekanisk udskifteligt med nogen udskiftelig godkendt lyskilde. ▼B

5.4. Ved svigt i den variable lysstyrkeregulering, der styrer den variable lysstyrke i en tågebaglygte i kategori F2, der afgiver en lysstyrke, der er større end den højeste værdi for kategori F eller F1, skal forskrifterne for konstant lysstyrke for kategori F eller F1 automatisk opfyldes.

5.5. For så vidt angår udskiftelige glødelamper: 5.5.1. Der kan anvendes en hvilken som helst kategori af glødelamper, som er godkendt i henhold til regulativ nr. 37, forudsat der ikke er angivet nogen anvendelsesbegrænsninger i nævnte regulativ og de ændringsserier dertil, som er i kraft på tidspunktet for ansøgning om typegodkendelse. 5.5.2. Anordningen skal være konstrueret således, at glødelampen kun kan placeres i den korrekte position. 5.5.3. Glødelampens fatning skal opfylde forskrifterne i IEC publikation 60061. Databladet vedrørende fatningen for den anvendte kategori glødelampe finder anvendelse.

6. LYSSTYRKE

6.1. Lysstyrken fra hvert af de to prøveeksemplarer må ikke være mindre end, henholdsvis større end, de nedenfor angivne minimums- og maksimumsværdier, og den skal måles i forhold til referenceaksen i de nedenfor viste retninger (udtrykt i vinkelgrader med referenceaksen).

6.2. Styrken langs H og V-akserne, dvs. mellem 10° til venstre og 10° til højre og mellem 5° op og 5° ned, skal mindst være 150 cd.

6.3. Lysstyrken i alle de retninger, hvorfra lygten/lygterne kan ses, må ikke være på over 300 cd, hvis der er tale om en anordning med konstant lysstyrke (F eller F1), og 840 cd hvis der er tale om en anordning med variabel lysstyrke (F2).

6.4. For enkeltlygter med flere lyskilder skal forskriften om mindste lysstyrke være opfyldt, når en vilkårlig lyskilde svigter, og den maksimale lysstyrke må ikke overskrides, når alle lyskilder er tændt.

6.5. Den variable lysstyrkeregulering må ikke frembringe signaler, der resulterer i lysstyrker: 6.5.1. der ligger uden for det område, der er fastsat i punkt 6.2 og 6.3 ovenfor og 6.5.2. er større end den maksimale lysstyrke for F eller F1, som fastsat i punkt 6.3: a) for systemer, der kun styres af, om der er dagslysbetingelser eller natbetingelser: under natbetingelser b) for andre systemer: under standardbetingelser ( 3 ).

6.6. Den synlige overflade i referenceaksens retning må ikke være større end 140 cm2.

6.7. Bilag 3 indeholder nærmere oplysninger om den målemetode, der skal anvendes.

7. PRØVNINGSFORSKRIFTER

7.1. Alle målinger, både fotometriske og kolorimetriske, foretages: 7.1.1. Hvis der er tale om en lygte med udskiftelig lyskilde, hvis denne ikke forsynes med strøm fra en elektronisk lyskilderegulering eller en variabel lysstyrkeregulering, med en ufarvet eller farvet standardglødelampe i den kategori, der er foreskrevet for anordningen, tilført den spænding, der er nødvendig for at frembringe den påkrævede referencelysstrøm for den pågældende glødelampekategori. 7.1.2. Hvis der er tale om en lygte med ikke udskiftelige lyskilder (glødelamper og andre) ved henholdsvis 6,75 V, 13,5 V eller 28,0 V. 7.1.3. Hvis der er tale om et system, der anvender elektronisk lyskilderegulering eller en variabel lysstyrkeregulering, der er en del af lygten ( 4 ), ved ved lygtens indgangsklemme at tilføre den spænding, der er angivet af fabrikanten, eller hvis sådan spænding ikke er angivet, henholdsvis 6,75 V, 13,5 V eller 28,0 V. 7.1.4. Hvis der er tale om et system, der anvender elektronisk lyskilderegulering eller en variabel lysstyrkeregulering, der ikke er en del af lygten, tilføres den spænding, der er angivet af fabrikanten, ved lygtens indgangsklemme.

7.2. Fabrikanten skal levere prøvelaboratoriet den elektroniske lyskilderegulering eller variable lysstyrkeregulering, der er nødvendig for forsyning af lyskilden og de relevante funktioner.

7.3. Hvis der er tale om en tågebaglygte i kategori F2, der drives af en variabel lysstyrkeregulering for at opnå variabel lysstyrke, udføres fotometriske målinger imidlertid efter ansøgerens beskrivelse.

7.4. Den spænding, lygten skal tilføres, noteres in meddelelsesformularen i bilag 1 til dette regulativ.

7.5. For enhver lygte, bortset fra lygter med glødelamper, gælder, at lysstyrkerne, målt efter et minuts og efter 30 minutters drift, skal opfylde minimums- og maksimumskravene. Lysstyrkefordelingen efter ét minuts drifts kan beregnes ud fra lysstyrkefordelingen efter 30 minutters drift ved ved hvert prøvningspunkt at anvende lysstyrkeforholdet målt ved HV efter ét minuts og 30 minutters drift.

7.6. Afgrænsningen af den synlige overflade bestemmes i referenceaksens retning for en lyssignalanordning.

8. AFPRØVNING FOR VARMEBESTANDIGHED

8.1. Lygten skal udsættes for en en-times afprøvning i vedvarende drift efter en opvarmningsperiode på 20 minutter. Den omgivende temperatur skal være 23 °C ± 5 °C. Den benyttede lampe skal være af den til lygten foreskrevne kategori, og den skal tilføres strøm med en sådan spænding, at den yder den angivne gennemsnitlige effekt ved tilsvarende prøvningsspænding.

8.2. Hvor kun den højeste effekt er angivet, skal prøvningen udføres ved at regulere spændingen, indtil en effekt svarende til 90 % af den angivne effekt er opnået. Den ovenfor angivne gennemsnitlige eller højeste effekt skal i alle tilfælde vælges fra den af spændingerne 6, 12 eller 24 V, ved hvilken den når den højeste værdi.

8.3. Hvis der er tale om lyskilder styret af en elektronisk reguleringsanordning for at opnå variabel lysstyrke, skal prøvningen foretages under betingelserne ved mindst 90 % af den højeste lysstyrke.

8.4. Efter at lygten er blevet stabiliseret ved omgivelsernes temperatur, må ingen forvrængning, deformering, revnedannelse eller farveændring kunne konstateres.

9. LYSETS FARVE

Farven af det lys, der udsendes inden for området af det lysfordelingsgitter, der er defineret i punkt 3. i bilag 3, som måles under de betingelser, der er beskrevet i punkt 7 ovenfor, skal være rød.

Uden for dette område må der ikke kunne observeres nogen skarp farvevariation.

Disse forskrifter finder også anvendelse inden for det område af variabel lysstyrke, der frembringes af tågebaglygter i kategori F2.

For lygter udstyret med ikke udskiftelig lyskilde (glødelamper og andre) skal de kolorimetriske egenskaber dog kontrolleres med de lyskilder, der forefindes i lygten, i overensstemmelse med det relevante underpunkt under punkt 7.1 i dette regulativ.

10. PRODUKTIONENS OVERENSSTEMMELSE

Procedurerne til sikring af produktionens overensstemmelse skal være i overensstemmelse med dem, der er fastlagt i overenskomstens tillæg 2 (E/ECE/324-E/ECE/TRANS/505/Rev.2), idet der gælder følgende forskrifter:

10.1. Lygter, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 6 og 9 ovenfor.

10.2. De i bilag 4 til dette regulativ fastlagte mindstekrav til metoder til kontrol af produktionens overensstemmelse skal være overholdt.

10.3. De mindstekrav til prøvetagning ved en inspektør, som er fastlagt i bilag 5 til dette regulativ, skal være overholdt.

10.4. Den myndighed, som har meddelt typegodkendelse, kan til enhver tid efterprøve de metoder til overensstemmelsesprøvning, som anvendes de enkelte produktionsanlæg. Den normale hyppighed af sådan inspektion er én gang hvert andet år.

11. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

11.1. Godkendelser, som er meddelt for en type tågebaglygte, kan inddrages, hvis ovenstående forskrifter ikke opfyldes, eller hvis en tågebaglygte, som bærer det i punkt 4.3.1 og 4.3.2 omhandlede mærke, ikke er i overensstemmelse med den godkendte type.

11.2. Hvis en kontraherende part, som anvender dette regulativ, inddrager en tidligere meddelt godkendelse, underretter denne straks de andre kontraherende parter, som anvender dette regulativ, ved hjælp af en meddelelsesformular, der er i overensstemmelse med modellen i bilag 1 til dette regulativ.

12. ENDELIGT OPHØR AF PRODUKTIONEN

Hvis indehaveren af en typegodkendelse fuldstændig ophører med at producere en type tågebaglygte, der er godkendt i henhold til dette regulativ, underretter han den godkendende myndighed herom. Ved modtagelse af den pågældende meddelelse underretter myndigheden de andre kontraherende parter, som anvender dette regulativ, herom ved hjælp af en meddelelsesformular, der er i overensstemmelse med modellen i bilag 1 til dette regulativ.

13. NAVNE OG ADRESSER PÅ DE TEKNISKE TJENESTER, SOM FORESTÅR GODKENDELSESPRØVNING, OG PÅ DE ADMINISTRATIVE MYNDIGHEDER

De kontraherende parter, der anvender dette regulativ, meddeler til FN’s sekretariat navn og adresse på de tekniske tjenester, som er ansvarlige for udførelse af godkendelsesprøvningerne, og på de administrative myndigheder, som meddeler godkendelse, og til hvem blanketter om attestering af godkendelse, nægtelse eller inddragelse af godkendelser, som er udstedt i andre stater, skal fremsendes.









BILAG 1

MEDDELELSE

(Største format: A4 (210 × 297 mm))









BILAG 2

UDFORMNING AF GODKENDELSESMÆRKET

Figur 1

(Mærkning af enkeltlamper)

MODEL A

a = 5 mm min

Anordningen med ovenstående godkendelsesmærke er en tågebaglygte med konstant lysstyrke godkendt i Nederlandene (E4) i henhold til regulativ nr. 38 under godkendelsesnummer 2439. Godkendelsesnummeret angiver, at godkendelsen blev meddelt i henhold til kravene i regulativ nr. 38 i dettes oprindelige form.

Figur 2

(Forenklet mærkning af sammenbyggede, kombinerede eller i hinanden indbyggede lygter)

(De lodrette og vandrette linjer angiver lyssignalanordningens form skematisk. De hører ikke med til godkendelsesmærket).

MODEL B

MODEL C

MODEL D

Bemærk: de tre eksempler på godkendelsesmærker (model B, C og D) viser tre mulige varianter af mærkningen på en lygte, når der indgår to eller flere sammenbyggede, kombinerede eller i hinanden indbyggede lygter i samme enhed. Det viste godkendelsesmærke angiver, at anordningen er godkendt i Nederlandene (E 4) under godkendelsesnummer 3333 og omfatter:

en bageste retningsviserblinklygte med variabel lysstyrke (kategori 2b), som er godkendt i henhold til ændringsserie 01 til regulativ nr. 6

en rød (side)baglygte med variabel lysstyrke (R2) godkendt i henhold til ændringsserie 02 til regulativ nr. 7

en tågebaglygte med variabel lysstyrke (F2) godkendt i henhold til regulativ nr. 38 i dettes oprindelige version

en baklygte (AR) godkendt i henhold til regulativ nr. 23 i dettes oprindelige version

en stoplygte med to lysstyrker (S2), godkendt i henhold til ændringsserie 02 til regulativ nr. 7.

MODEL E

Mærkning af uafhængige lygter

Ovenstående eksempel svarer til mærkning af et lygteglas, der er bestemt til brug i forskellige typer lygter: De viste EF-godkendelsesmærker angiver, at anordningen er godkendt i Spanien (E9) under godkendelsesnummer 1432 og omfatter:

en tågebaglygte (F) godkendt i henhold til regulativ nr. 38 i dettes oprindelige version

en bageste retningsviserblinklygte af kategori 2a, godkendt i henhold til ændringsserie 01 til regulativ nr. 6

en baklygte (AR) godkendt i henhold til regulativ nr. 23 i dettes oprindelige version

en rød (side)baglygte (R), godkendt i henhold til ændringsserie 02 til regulativ nr. 7

en stoplygte med én lysstyrke (S1), godkendt i henhold til ændringsserie 02 til regulativ nr. 7.

Figur 3

Lyskildemoduler

Lyskildemodulet, forsynet med den oven for viste identifikationskode, er blevet godkendt sammen med en lygte, som er godkendt i Italien (E3) med godkendelsesnummeret 17325.









BILAG 3

FOTOMETRISKE MÅLINGER

1. Ved fotometriske målinger skal forstyrrende tilbagekastninger undgås ved en passende afblænding.

2. Såfremt måleresultaterne anfægtes, udføres målinger således, at: 2.1. måleafstanden er således, at loven om omvendt proportionalitet med afstandens kvadrat finder anvendelse 2.2. måleapparatet er således, at modtagerens vinkelåbning set fra signallysets referencecentrum ligger mellem 10′ og 1° 2.3. kravet til styrke for en bestemt observationsretning anses for at være opfyldt, når dette krav er opfyldt i en retning, der ikke afviger med mere end en kvart grad fra observationsretningen.

3. Hvis anordningen kan monteres på køretøjet i mere end én position eller inden for et område af forskellige positioner, skal de fotometriske målinger gentages for hver position eller for yderpositionerne i referenceaksens område som nærmere angivet af fabrikanten.

4. Hvis det ved visuel inspektion af lygten viser sig, at der er betydelig lokal variation i lysstyrken, skal der foretages en kontrol for at sikre, at den lysstyrke, der måles uden for akserne inden for den rombe, der bestemmes af de yderste måleretninger, er under 75 cd (se nedenstående diagram).

5. Fotometriske målinger af lygter med flere lyskilder De fotometriske specifikationer afprøves 5.1. for ikke udskiftelige lyskilder (glødelamper og andre): med de lyskilder, som forefindes i lygten, i overensstemmelse med punkt 7.1 i dette regulativ. 5.2. for udskiftelige glødelamper: Ved glødelamper på 6,75 V, 13,5 V eller 28,0 V korrigeres de frembragte lysstyrkeværdier. Korrektionsfaktoren er forholdet mellem referencelysstrømmen og den gennemsnitlige lysstrøm målt ved den anvendte spænding (6,75 V, 13,5 V eller 28,0 V). Den faktiske lysstrøm fra hver glødelampe må ikke afvige mere end ± 5 % fra gennemsnitsværdien. I stedet kan der i hver enkelt position efter tur anvendes en standardglødelampe, der arbejder ved sin referencelysstrøm, idet de enkelte målinger i hver position sammenlægges.









BILAG 4

Mindstekrav for metoder til kontrol af produktionens overensstemmelse

1. GENERELT

1.1. Overensstemmelseskriterierne anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige variationer, som ligger inden for rammerne af kravene i dette regulativ.

1.2. Hvad angår fotometriske præstationer anses masseproducerede lygter ikke for uoverensstemmende, såfremt ved prøvning af de fotometriske præstationer af enhver lygte, der på tilfældig måde er blevet udtaget i overensstemmelse med punkt 7 i dette regulativ:

1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ.

1.2.2. Såfremt, for lygter udstyret med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af lygterne med en anden standardglødelampe.

1.3. Kromaticitetskoordinaterne skal være overholdt ved prøvning under betingelserne i punkt 7 i dette regulativ.

2. MINIMUMSKRAV TIL KONTROL AF PRODUKTIONENS OVERENSSTEMMELSE VED FABRIKANTEN

For hver type lygte skal indehaveren af godkendelsesmærket gennemføre mindst følgende prøvninger med passende intervaller. Prøvningerne udføres i overensstemmelse med dette regulativs bestemmelser.

Konstateres der ved nogen prøvetagning manglende overensstemmelse hvad angår den pågældende type prøvning, udtages yderligere prøveeksemplarer, som afprøves. Fabrikanten træffer de nødvendige foranstaltninger for at sikre, at produktionen bringes i overensstemmelse.

2.1. Prøvningernes art

Overensstemmelsesprøvningen i dette regulativ skal omfatte fotometriske og kolorimetriske egenskaber.

2.2. Prøvningsmetoder

2.2.1. Prøvningerne udføres generelt i overensstemmelse med metoderne i dette regulativ.

2.2.2. Ved alle overensstemmelsesprøvninger, som foretages af fabrikanten, kan der efter tilladelse fra den kompetente myndighed, der er ansvarlig for godkendelsesprøvningerne, benyttes ækvivalente metoder. Det påhviler fabrikanten at godtgøre, at de anvendte metoder er ækvivalente med dem, som er fastlagt i dette regulativ.

2.2.3. Anvendelse af punkt 2.2.1 og 2.2.2 forudsætter jævnlig kalibrering af prøvningsapparaturet og dets overensstemmelse med målinger foretaget af en kompetent myndighed.

2.2.4. I alle tilfælde anvendes de referencemetoder, som er foreskrevet i dette regulativ, navnlig ved administrativ kontrol og prøveudtagning.

2.3. Prøvetagningens art

Der udtages på tilfældig måde prøver af lygter fra en ensartet produktionsbatch. Ved en ensartet batch forstås et sæt lygter af samme type, defineret i henhold til fabrikantens produktionsmetoder.

Bedømmelsen skal sædvanligvis dække serieproduktion fra de enkelte fabrikker. En fabrikant kan dog samle resultaterne for samme type hidrørende fra flere fabrikker, som drives med samme kvalitetssystem og samme kvalitetsstyring.

2.4. Målte og registrerede fotometriske egenskaber

Den udtagne lygte underkastes fotometrisk efterprøvning af minimumværdierne i de i bilag 3 angivne punkter og af de krævede kromaticitetskoordinater.

2.5. Godkendelseskriterier

Det påhviler fabrikanten at foretage en statistisk analyse af prøvningsresultaterne og i enighed med de kompetente myndigheder fastlægge sådanne acceptkriterier for produkterne, som opfylder forskrifterne for prøvning af produktionens overensstemmelse i punkt 10.1 i dette regulativ.

Godkendelseskriterierne skal være fastlagt således, at der med en konfidensgrænse på 95 % er en sandsynlighed på mindst 0,95 for at bestå kontrollen i overensstemmelse med bilag 5 (første prøveudtagning).









BILAG 5

MINDSTEKRAV TIL PRØVEUDTAGNING VED EN INSPEKTØR

1. GENERELT

1.1. Overensstemmelseskriterierne anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige fabikationsvariationer, som ligger inden for rammerne af forskrifterne i dette regulativ.

1.2. Hvad angår fotometriske præstationer anses masseproducerede lygter ikke for uoverensstemmende, såfremt ved prøvning af de fotometriske præstationer af enhver lygte, der på tilfældig måde er blevet udtaget i overensstemmelse med punkt 7 i dette regulativ:

1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ.

1.2.2. Såfremt, for lygter udstyret med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af lygterne med en anden standardglødelampe.

1.2.3. Der ses bort fra lygter med åbenbare fejl.

1.3. Kromaticitetskoordinaterne skal være overholdt ved prøvning under betingelserne i punkt 7 i dette regulativ.

2. FØRSTE PRØVEUDTAGNING

Ved første prøveudtagning udtages fire lygter på tilfældig måde. Det første sæt på to prøveeksemplarer mærkes A og det andet sæt B.

2.1. Produktionen anses ikke for uoverensstemmende

2.1.1. Efter udtagning af prøver ved den i fig. 1 i dette bilag viste procedure anses masseproducerede lygter ikke for uoverensstemmende, såfremt afvigelserne af de målte værdier for lygterne i de ugunstige retning er:

2.1.1.1. prøve A



A1: én lygte 0 % én lygte: ikke over 20 % A2: begge lygter: over 0 % men ikke over 20 % gå til prøve B

2.1.1.2. prøve B



B1: begge lygter 0 %

2.1.2. eller såfremt betingelserne i punkt 1.2.2 for prøve A er opfyldt.

2.2. Produktionen anses for uoverensstemmende

2.2.1. Efter udtagning af prøver ved den i figur 1 i dette bilag viste procedure anses masseproducerede anordninger for uoverensstemmende, og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for forlygterne er:

2.2.1.1. prøve A



A3: én lygte: ikke over 20 % én lygte: over 20 % men ikke over 30 %

2.2.1.2. prøve B



B2: i tilfælde A2 én lygte: over 0 % men ikke over 20 % én lygte: ikke over 20 % B3: i tilfælde A2 én lygte 0 % én lygte: over 20 % men ikke over 30 %

2.2.2. eller såfremt betingelserne i punkt 1.2.2. for prøve A ikke er opfyldt.

2.3. Godkendelsen inddrages

Efter udtagning af prøver ved den i fig. 1 i dette bilag viste procedure anses prøverne for uoverensstemmende, og punkt 11 vil blive bragt i anvendelse, hvis afvigelserne af de målte værdier for lygterne er:

2.3.1. prøve A



A4: én lygte: ikke over 20 % én lygte: over 30 % A5: begge lygter: over 20 %

2.3.2. prøve B



B4: i tilfælde A2 én lygte: over 0 % men ikke over 20 % én lygte: over 20 % B5: i tilfælde A2 begge lygter: over 20 % B6: i tilfælde A2 én lygte 0 % én lygte: over 30 %

2.3.3. eller såfremt betingelserne i punkt 1.2.2 for prøve A og B ikke er opfyldt.

3. GENTAGELSE AF PRØVEUDTAGNING

I tilfælde A3, B2 og B3 skal der senest to måneder efter anmeldelsen udtages en tredje prøve C bestående af to lygter og en fjerde prøve D bestående af to lygter, fra beholdningen af enheder, som er produceret efter justering.

3.1. Produktionen anses ikke for uoverensstemmende

3.1.1. Efter udtagning af prøver ved den i fig. 1 i dette bilag viste procedure anses masseproducerede lygter ikke for uoverensstemmende, såfremt afvigelserne af de målte værdier for lygterne er:

3.1.1.1. prøve C



C1: én lygte 0 % én lygte: ikke over 20 % C2: begge lygter: over 0 % men ikke over 20 % gå til prøve D

3.1.1.2. prøve D



D1: i tilfælde af C2 0 % begge lygter

3.1.2. eller hvis betingelserne i punkt 1.2.2 for prøve C er opfyldt.

3.2. Manglende overensstemmelse

3.2.1. Efter udtagning af prøver ved den i fig. 1 i dette bilag viste procedure anses masseproducerede lygter for uoverensstemmende, og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for lygterne er:

3.2.1.1. prøve D



D2: i tilfælde af C2 én lygte: over 0 % men ikke over 20 % én lygte: ikke over 20 %

3.2.1.2. eller såfremt betingelserne i punkt 1.2.2 for prøve C ikke er opfyldt.

3.3. Godkendelsen inddrages

Efter udtagning af prøver ved den i fig. 1 i dette bilag viste procedure anses prøverne for uoverensstemmende, og punkt 11 vil blive bragt i anvendelse, hvis afvigelserne af de målte værdier for lygterne er:

3.3.1. prøve C



C3: én lygte: ikke over 20 % én lygte: over 20 % C4: begge lygter: over 20 %

3.3.2. prøve D



D3: i tilfælde af C2 én lygte 0 eller over 0 % én lygte: over 20 %

3.3.3. eller hvis betingelserne i punkt 1.2.2 for prøve C og D ikke er opfyldt.

Figur 1